Stari zatvor Umeå

Stari zatvor Umeå (švedski: Umeå gamla fängelse ili länscellfängelset) je izgrađen 1861 godine. Zatvor je bio jedan od rijetkih objekata koji nisu spaljeni u gradskom požaru 1888. godine. Jedna je od najstarijih preostalih građevina u Umeu i uvrštena je na spisak građevina od 1992. godine. Do 1981. godine u zatvoru su bili smješteni stanovnici, a tokom 1980-ih i 1990-ih tu su organizovane pozorišne predstave. U periodu između 2007. - 2008. godine zatvor je obnovljen, a namjena mu je preinačena u hotel. Historija Stari zatvor Umeå je bio jedan od 20 pokrajinskih zatvora koje je dizajnirao arhitekta Wilhelm Theodor Anckarsvärd. Bio je na dužnosti kao kustos u zatvorskom odboru u okviru sistema švedskih zatvora i servisa uslovnog otpusta zatvorenika (švedski: Fångvårdsstyrelsen) u periodu između 1855. - 1877. godine. Ovaj zatvor je izgrađen po filadelfijskom sistemu gdje su zajedničke ćelije bile zamijenjene pojedinačnim ćelijama u kojima su zatvorenici mogli razmišljati o njihovoj sudbini. U zatvoru su se nalazile ukupno 24 ćelije na dva sprata koje su bile smještene duž vanjskih zidova, tako da su svi imali dnevno svjetlo. U zgradi zatvora su također bile smještene kancelarije i stambeni prostori. Zgrada je bila jedna od rijetkih koja je preživjela veliki požar iz 1888. godine. Također, južna palisada je preživjela požar te ona savremenim posjetiocima daje ideju o obliku dvorišta zatvora. Tadašnji urednik lokalnih novina Västerbottens-Kuriren, Gustav Rosén (1876-1942), je 1916. godine proveo tri mjeseca u zatvoru. Osuđen je za klevetu kod najvišeg gradskog policijskog funkcionera u gradu (švedski: Stadsfiskal). To je bio vrhunac tzv. Umeå borbi (švedski: Umeåbråken), koje su privukle veliku pažnju u cijeloj Švedskoj. Zatvor je trenutno najstarija sačuvana kamena građevina u Umeu i i jedan je od najbolje sačuvanih zatvora u državi. Bio je u upotrebi do 1981. godine nakon čega je izgrađen novi gradski zatvor u ovom gradu. Zatvor je u vlasništvu Odbora nacionalnih objekata Švedske (švedski: Statens fastighetsverk, ili skraćeno SFV) i postao je nacionalni spomenik od 1992. godine. Pozorište OD 1987. godine i najviše tokom 1990-ih, zgrada i dvorište zatvora su korišteni od strane amaterske pozorišne grupe Grotteatern i nezavisne pozorišne grupe Profilteatern. Povodom stogodišnjice od razornog požara iz 1888. godine, Grotteatern je 1988. godine napravio pozorišnu predstavu Igra velike vatre (Spelet om den stora branden) (po Franku Kelberu) u dvorištu starog zatvora. Grotteatern i Profilteatern su pripremali predstave tokom ljeta u dvorištu dugi niz godina nakon toga. Hotel U periodu između 2007. - 2008. godine zgrada je pretvorena u hotel sa 23 jednokrevetne sobe, 2 porodične sobe i jednu dvokrevetnu sobu sa salom za sastanke i proslave koja može primiti do 50 ljudi. Hotel nudi sobe sa komunalnim tuševima i toaletima, te sobu za druženje. U aneksu na dvorištu nalazi se kafić Café Göteborg. Galerija Reference Vanjski linkovi Hotel Gamla Fängelset Café Göteborg